పి. సాల్మన్ రాజు

పులిదిండి సాల్మన్ రాజు చిత్రకారుడు. ఆరు దశాబ్దాల పాటు గ్రాఫిక్స్, బాతిక్ కళలలో కృషిచేశాడు.

 జననం 
ఇతను 1921, పశ్చిమ గోదావరి జిల్లా నెగ్గిపూడి గ్రామంలో ఒక మధ్య తరగతి క్రిస్టియన్ కుటుంబంలో జన్మించాడు.

 చిత్రకళా ప్రస్థానం 
కళాకారుడిగా సాల్మన్ రాజు మొదటగా ఆదివారం పాఠశాలలో అంకాల వెంకట సుబ్బారావు వద్ద కళా సూత్రాలను నేర్చుకున్నాడు. తరువాత రాజమండ్రి, దామెర్ల రామారావు ఆర్ట్ స్కూల్ లో ప్రముఖ చిత్రకారుడు వరదా వెంకటరత్నం వద్ద శిష్యుడిగా ఉండి డ్రాయింగ్, పెయింటింగ్‌లో రాష్ట్ర పరీక్షను ఉత్తీర్ణుడయ్యాడు. ఇండియానా స్టేట్ యూనివర్శిటీలో చదువుతున్నప్పుడు ఆయన చెక్కపట్టిక ముద్రణ (woodblock printing) మరియు చెక్కుదిద్దడం (etching) నేర్చుకున్నాడు. బాతిక్ విషయానికి వస్తే, దాన్ని ఆయన హైదరాబాద్‌లోని తన స్నేహితుల నుండి నేర్చుకున్నాడు.

 బహుముఖరంగాల్లో కృషి 
సాల్మన్ రాజు ఉపాధ్యాయుడు, పరిపాలకుడు, కళాకారుడు, ప్రొఫెసర్ మరియు పాస్టర్ గా బహుముఖీయుడు.
1978 నుండి 1983 మధ్యకాలంలో బర్మింగ్‌హామ్‌లోని సెల్లీ ఓక్ కాలేజీలు రాజ్‌ను కమ్యూనికేషన్‌పై ఉపన్యాసాల కోసం ఆహ్వానించినప్పుడు, రాజ్ అక్కడ బోధించడమే కాకుండా డాక్టరల్ అభ్యర్థిగా నమోదు చేసుకుని వాల్టర్ హొలెన్‌వెగర్ మార్గదర్శకత్వంలో పరిశోధన అధ్యయనాలు కొనసాగించాడు. అదేవిధంగా రాజ్ చికాగోలోని లూథరన్ స్కూల్ ఆఫ్ థియాలజీలో కూడా కొంత కాలం గడిపాడు.

 కళా ప్రదర్శనలు 
కళారూపాలు సాల్మన్ రాజును పాఠశాల రోజుల నుంచే ఆకర్షించాయి. 1970 నుండి చిత్రకళా ప్రదర్శనలు, పోటీల్లో పాల్గొని అనేక బహుమతులు పొందాడు. ఆయన అమెరికా, గ్రేట్ బ్రిటన్, కెనడా, జపాన్, ఫిలిప్పీన్స్ (ఆసియన్ ఇనిస్టిట్యూట్ ఫర్ లిటర్జీ అండ్ మ్యూజిక్, మనిలా)లో రెసిడెన్స్ కళాకారుడిగా పనిచేశారు. యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా, జపాన్, స్వీడన్, ఫిన్లాండ్, జర్మనీ, నెదర్లాండ్స్, ఫిలిప్పీన్స్‌లో కళాప్రదర్శనలు నిర్వహించి ఉపన్యాసాలు ఇచ్చారు. ఆయన చిత్రాలు, గ్రాఫిక్స్, ఎచ్చింగ్స్ జర్మనీ, నెదర్లాండ్, స్వీడన్, అమెరికా, కెనడా దేశాలలో ప్రదర్శించబడ్డాయి.
ఆయన చిత్రాలన్నీ బైబిల్ కథలను అధారంగా చేసుకొని రూపొందించినవే.

 మూలాలు 

 వెలుపలి లంకెలు 

 https://www.eyekons.com/church_image_banks/solomon_raj_biography

వర్గం:1921 జననాలు
వర్గం:భారతీయ చిత్రకారులు
వర్గం:కృష్ణా జిల్లా చిత్రకారులు
వర్గం:పశ్చిమ గోదావరి జిల్లా చిత్రకారులు
వర్గం:కృష్ణా జిల్లా వ్యక్తులు